Raphael Maitimo
Raphael Guillermo Eduardo Maitimo, atau nan labiah tasabuik jo Raphael Maitimo (lahia di Rotterdam, Belanda, 17 Maret 1984; umua 31 taun) adolah surang pamain sepak bola Indonesia.
Raphael Maitimo laia sarato gadang di nagari Balando dari urang tuo katurunan Minangkabau. Pamain nan batinggi badan 180 cm jo barek 77 kg tu manampek-i posisi galandang dalam timnyo.
Pado taun 2002-2003 inyo pernah bamain di klub sepak bola Feyenoord, Rotterdam, Balando, sabagai pamain yunior dari klub itu. Sabagai atlet sepak bola profesional, inyo pernah bamain di FC Dordrecht pado taun 2004–2005, lalu pado taun 2005–2009 pindah ka SC Feyenoord AV. Sapanjang taun 2009–2010 inyo bamain di Beijing Institute of Technology FC, Cino, sabalun pindah ka klub sepak bola dari Bali, Bali De Vata FC sapanjang taun 2011–2012.
Raphael Maitimo masuak dalam skuat Indonesia pado Piala Suzuki AFF 2012 di bawah asuahan palatiah Nil Maizar. Sempat tajadi kagusaran karano alun siapnyo dokumen naturalisasi dirinyo di saat-saat tarakhia sabalun patandiangan partamo malawan Laos pado turnamen tu. Namun tapek sahari sabalun patandiangan akhianyo sadonyo dokumen nan dinanti tu-pun salasai, sahinggo Raphael-pun bisa mampakuaik Timnas Indonesia pado laga partamo tu, bahkan inyo mancetak 1 gol pado patandiangan tu.
swh_Latn min_Latn min_Latn min_Latn min_Latn